LIETUVOS RESPUBLIKOS KULTŪROS MINISTRAS

ĮSAKYMAS

DĖL KOLEKTYVINIO ADMINISTRAVIMO ASOCIACIJŲ PRIPAŽINIMO PAKANKAMAI ATSTOVAUJANČIOMIS

2022 m. rugsėjo 19 d. Nr. ĮV-766

Vilnius

Vadovaudamasis Lietuvos Respublikos autorių teisių ir gretutinių teisių įstatymo (toliau – Įstatymas) 651 straipsnio 2 ir 3 dalimis ir įgyvendindamas Lietuvos Respublikos Vyriausybės 2018 m. liepos 25 d. nutarimo Nr. 734 „Dėl autorių teisių ir gretutinių teisių įstatymo įgyvendinimo“ 2.2 papunktį,

p r i p a ž į s t u šias kolektyvinio administravimo asociacijas pakankamai atstovaujančiomis atitinkamo tipo kūrinių ar gretutinių teisių objektų teisių subjektams ir jų teisėms teikti išplėstines licencijas už atitinkamo tipo kūrinių ar gretutinių teisių objektų panaudojimo būdus, nustatytus Įstatymo 651 straipsnio 2 dalyje:

1.	asociaciją LATGA:

1.1. už kūrinių, kuriems taikomas Įstatymo 97 straipsnis ir kurie Įstatymo 100 straipsnyje nustatyta tvarka yra pripažinti kūriniais, kuriais nebeprekiaujama, atgaminimą, platinimą, viešą paskelbimą ar jų padarymą viešai prieinamų, kai išplėstinės licencijos yra suteikiamos kultūros paveldo įstaigoms;

1.2. už fotografijos kūrinių, tapybos, grafikos, taikomosios dailės ir kitus dailės kūrinių, iliustracijų, brėžinių, eskizų ir kitų vizualiojo meno kūrinių atgaminimą, platinimą, adaptavimą, viešą rodymą, viešą paskelbimą ir jų padarymą viešai prieinamų, kai išplėstinės licencijos yra suteikiamos kultūros paveldo įstaigoms;

1.3. už transliacijoms reikalingų muzikos kūrinių atgaminimą įrašuose archyvavimo tikslais, kai tokie įrašai saugomi ilgiau nei 30 dienų;

1.4. už dailės kūrinių viešą rodymą;

2.	Lietuvos gretutinių teisių asociaciją (AGATA):

2.1. už fonogramų, kurioms taikomas Įstatymo 97 straipsnis ir kurios Įstatymo 100 straipsnyje nustatyta tvarka yra pripažintos gretutinių teisių objektais, kuriais nebeprekiaujama, atgaminimą, platinimą, viešą paskelbimą ar jų padarymą viešai prieinamų, kai išplėstinės licencijos yra suteikiamos kultūros paveldo įstaigoms;

2.2. už muzikos ir kitų atlikimų įrašų, fonogramų atgaminimą įrašuose archyvavimo tikslais, kai tokie įrašai saugomi ilgiau nei 30 dienų.

3.	audiovizualinių kūrinių autorių teisių asociaciją AVAKA – už audiovizualinių kūrinių įrašų, kuriems taikomas Įstatymo 97 straipsnis ir kurie Įstatymo 100 straipsnyje nustatyta tvarka yra pripažinti gretutinių teisių objektais, kuriais nebeprekiaujama, atgaminimą, platinimą, viešą paskelbimą ar jų padarymą viešai prieinamų, kai išplėstinės licencijos yra suteikiamos kultūros paveldo įstaigoms.

Kultūros ministras	Simonas Kairys